**NOTA INFORMATIVĂ**

**la proiectul Hotărîrii de Guvern cu privire la**

**reorganizarea Agenției de Mediu**

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul hotărârii de Guvern cu privire la reorganizarea Agenției de Mediu (în continuare - proiectul) a fost elaborat de Ministerul Mediului, cu suportul autorităților administrative subordonate: Agenția de Mediu, Agenția pentru Geologie și Resurse Minerale, Agenția „Apele Moldovei”, Agenția „Moldsilva”, Inspectoratul pentru Protecția Mediului. |
| **2. Condițiile ce au impus elaborarea proiectului de act normativ şi finalitățile urmărite** |
| Elaborarea proiectului a fost inițiată în contextul necesității implementării obiectivului din Programul de activitate al Guvernului „Moldova prosperă, sigură, europeană” – *„Avansarea reformei administrației publice la nivel central și local”* și a acțiunii prioritare 12.26 *„Reformarea instituțiilor: Inspectoratul pentru Protecţia Mediului, Agenţia de Mediu, Agenţia „Apele Moldovei”, Serviciul Hidrometeorologic de Stat, Agenţia pentru Geologie şi Resurse Minerale”* din Planul de acțiuni al Guvernului pentru anul 2023, aprobat prin Hotărîrea Guvernului nr. 90/2023.  Necesitatea realizării reformei instituționale în domeniul mediului a reieșit din analiza funcțională a instituțiilor de mediu din subordinea Ministerului Mediului realizată în anul 2022 care a identificat carențele și conflictele funcționale ale entităților care gestionează domeniul mediului și a propus soluții de reformare instituțională a sectorului, pentru dezvoltarea unei structuri de guvernanță eficientă care să permită implementarea plenară a obiectivelor ambițioase asumate prin documentele naționale și internaționale de mediu. **Consecvent acesta este obiectiv regăsit la pct. 1 al Capitolului 27 Planul național de acțiuni pentru aderarea Republicii Moldova la Uniunea Europeană pe anii 2024-2027.**  Rezultatele analizei au scos în evidență o mulțime de probleme de sistem ce vizează activitatea tuturor autorităților de mediu, inclusiv de ordin normativ, funcțional, instituțional, administrativ. Astfel, în procesul de evaluare a regulamentelor, actelor normative ce reglementează activitatea acestora au fost identificate funcții improprii, funcții care se dublează și funcții realizate fragmentar, care generează ineficiență și prezintă riscuri de corupție, ceea ce în final duce la nerealizarea corespunzătoare a politicilor de mediu.  În procesul de realizare a reformelor ce țin de cadrul de reglementare a activității de întreprinzător și de control al activității de întreprinzător, realizate în anii 2017-2018 care au avut drept scop delimitarea funcțiilor de autorizare de funcțiile de control realizate concomitent de unele autorități administrative, au fost delimitate funcțiile de autorizare de mediu, realizate la acel moment de Ministerul Mediului, Inspectoratul Ecologic de Stat, Serviciul Piscicol de funcțiile de control (realizate la acel moment de Inspectoratul Ecologic de Stat, Serviciul Piscicol, Agenția pentru Geologie și Resurse Minerale). În rezultat, funcțiile de autorizare au fost delegate unei structuri noi create în acest scop – Agenția de Mediu, iar funcțiile de control - concentrate în cadrul noului Inspectorat pentru Protecția Mediului. În cadrul Agenției de Mediu au mai fost concentrate alte 2 funcții principale de sistem – monitoringul calității mediului, preluată de la Serviciul Hidrometeorologic de Stat și funcția de gestionare a datelor și informațiilor de mediu.  Deși reforma a urmărit concentrarea tuturor funcțiilor de autorizare în cadrul Agenției de Mediu, în prezent, continuă să mai persiste asemenea funcții în cadrul Agenției pentru Geologie și Resurse Minerale și Ministerului Mediului (reglementarea/autorizarea utilizării subsolului) și în cadrul Agenției „Moldsilva” (reglementarea utilizării fondului cinegetic).  Mai mult, unele autorități administrative subordonate Ministerului cum ar fi Agenția „Apele Moldovei”, Agenția „Moldsilva”, Agenția pentru Geologie și Resurse Minerale nici nu au fost supuse reorganizării și delimitării funcționale, astfel că acestea continua pînă în present să implementeze funcții de elaborare a politicilor, funcții de implementare a politicilor, funcții de reglementare și eliberare de acte permisive și funcții de administrare și de gestionare a resurselor naturale – de apă, de floră și faună, de resurse minerale utile etc. De asemenea, practica de fondare și administrare a întreprinderilor de stat în subordinea agențiilor menționate este vicioasă și contrară legislației în vigoare. De exemplu, Agenția „Moldsilva” nu poate avea rol de fondator al întreprinderilor de stat. Această funcție trebuie separată de funcția de implementare a politicilor în domeniul forestier și cinegetic. Această separare foarte clară din punct de vedere funcțional trebuie să excludă conflictul la nivelul Agenției „Moldsilva” între funcția de protecție și administrare a ecosistemului forestier și funcția de gestionare a fondului forestier (recoltare și vânzare a masei lemnoase). La fel, Agenția nu poate efectua funcții care presupun activități de control cum ar fi cele realizate de garda forestieră, funcția de control revenind în totalitate Inspectoratului pentru Protecția Mediului. O situație similară este caracteristică și pentru Agenția „Apele Moldovei” și Agenția pentru Geologie și Resurse Minerale. În plus, în conformitate cu Regulamentul de organizare și funcționare a Agenției de Mediu, aprobat prin Hotărîrea Guvernului nr. 549/2018, Agenția de Mediu a fost investită cu funcții de realizare a monitoringului calității factorilor de mediu (monitoringul calității apei, aerului, solului, monitoringul forestier și al ariilor naturale protejate de stat, monitoringul stării și folosinței resurselor de apă și de sol, monitoringul regnului vegetal și regnului animal, monitoringul pescuitului, monitoringul stării subsolului, monitoringul poluării aerului, monitoringul geologic, monitoringul poluării mediului. De asemenea, Agenția creează și administrează cadastre și registre speciale, sisteme informaţionale și de date pentru domeniul mediului, asigură accesul publicului la informaţia despre mediu. Cu toate acestea, atât Agenția pentru Geologie și Resurse Minerale cât și Agenția „Apele Moldovei” continuă să asigure monitoringul apelor subterane, ținerea Cadastrului de stat al apelor, colectarea datelor statistice privind utilizarea apelor, gestionarea fondului de informații privind subsolul, ceea ce împiedică eforturile de a crea și a face funcționaol un sistem informațional integrat de mediu.  De asemenea, s-a evidențiat o necorespundere enormă a cadrului instituțional de mediu existent la moment cu cerințele și provocările din domeniu, lipsa unui sistem instituțional consolidat pentru implementarea eficientă a cerințelor legislative, fluctuația cadrelor care determină reducerea gradului de experiență instituțională, precum și numărul redus de specialiști în domeniul mediului. Cea mai gravă situație la acest capitol este la Agenția de Mediu și la Inspectoratul pentru Protecția Mediului care se confruntă cu lipsă de personal din cauza salariilor mici, astfel că un șir de subdiviziuni rămîn nefuncționale pe deplin și multe responsabilități și sarcini prevăzute în cadrul normativ de mediu rămân fără acoperire funcțională. Este de menționat faptul că numărul de unități la crearea Agenției de Mediu a fost stabilit reieșind din sarcinile și atribuțiile prevăzute în cadrul normativ de mediu aprobat la acel moment și din numărul de unități care a fost posibil de identificat în sistemul de mediu. Între timp, au fost adoptate/aprobate legi și hotărîri de Guvern noi și tot mai multe acte normative se aprobă în continuare sau sunt în proces de promovare (Legea nr. 108/2020 privind controlul riscurilor de accidente majore ce implică substanțe periculoase, Legea nr. 98/2022 privind calitatea aerului atmosferic, Legea nr. 227/2022 privind emisiile industriale, Legea nr. 152/2022 privind reglementarea și controlul organismelor modificate genetic, Legea nr. 225/2022 ș.a.), în care se stabilesc o mulțime de responsabilități și sarcini noi pentru Agenția de Mediu, dar care nu prevăd și majorarea numărului de personal al Agenției pentru asigurarea implementării acestora, ceea ce în consecință va conduce la ne aplicarea acestor acte. De asemenea, Agenția de Mediu are reprezentanți doar în 2 unități teritorial-administrative (Cahul și Bălți), prin urmare pentru realizarea unor sarcini de evaluare a situației în procesul de autorizare este nevoită să se adreseze inspecțiilor pentru protecția mediului din teritoriu să examineze situația la fața locului și să prezinte informații constatatoare necesare luării deciziilor, lucru care conduce iarăși la un conflict de interes între activitatea de autorizare și activitatea de control.  În context, analiza funcțională a stabilit că sistemul de mediu ar trebui să se reorganizeze funcțional în așa mod, încât să fie evitate potențialele conflicte care pot apărea la realizarea funcțiilor de bază. Toate aranjamentele instituționale trebuie să asigure o separare foarte clară între toate tipurile de funcții: de elaborare a politicilor, de reglmentare și autorizare, de control, de monitorizare și informare. În caz contrar, același organ care reglementează un anumit domeniu, dar și furnizează anumite servicii, ar putea oferi un avantaj competitiv favorizând anumite domenii, în defavoarea altora. Prin urmare, recomandările pentru revizuirea și actualizarea structurii organizaționale și funcționale a instituțiilor de mediu rezultate din analiza funcțională țintesc:   * îmbunătățirea eficienței instituțiilor de mediu prin excluderea funcțiilor care se dublează sau nu sunt relevante și actuale și nu corespund cadrului normativ nou aprobat; * reducerea potențialelor conflicte de interese prin separarea clară a tipurilor de funcții între autoritățile publice corespunzătoare. * identificarea funcțiilor care lipsesc, dar sunt inerente pentru realizarea deplină a sarcinilor și angajamentelor în domeniul mediului, inclusiv a funcțiilor noi care necesită a fi realizate în conformitate cu cadrul normativ nou aprobat în conformitate cu angajamentele Acordului de Asociere RM-UE;   Astfel, potrivit pct. 5 al proiectului de act normativ se propune majorarea statului de personal al Agenției, aceasta fiind o necesitate stringentă a reorganizării și a suplinirii cu personal în mărime de 61 unități de personal, necesar a instituțiilor de mediu, în special a Agenției de Mediu, care a fost menționată și recomandată în cadrul mai multor rapoarte și evaluări externe, precum Raportul privind sistemul de asigurare a conformității la legislația de mediu în Republica Moldova, elaborat în cadrul proiectului „Uniunea Europeană pentru acțiuni în domeniul protecției mediului” (EU4Environment) finanțat de UE și implementat de OECD, CEE-ONU, UNEP, ONUDI și Banca Mondială, dar și cele realizate de către Curtea de Conturi (<https://www.ccrm.md/ro/decision_details/1107/hotararea-nr-26-din-21-iunie-2021-cu-privire-la>), de către Centrul Național Anticorupție (<https://cna.md/public/files/Raport-de-evaluare-AM14e8c.pdf>) ș.a.  Ținînd cont de toate temeiurile menționate supra, Ministerul Mediului a decis inițierea elaborării proiectelor de hotărâri de Guvern de reorganizare a instituțiilor de mediu existente și de instituire a unor instituții publice noi, care tind să atingă următoarele finalități:   1. construirea unui nou model calitativ de administrație publică în domeniul mediului bazat pe delimitarea clară a funcțiilor între instituțiile din sistemul de mediu prin reorganizare/comasare, transfer, constituire, astfel încît fiecare să îndeplinească una din următoarele funcții:  * **de elaborare a politicilor** (elaborare politici, acte normative, reglementări) – *Ministerul Mediului;* * **de implementare** **a politicilor de mediu, inclusiv reglementare și autorizare de mediu** – *Agenția de Mediu;* * **de monitorizare a mediului și gestionare a informațiilor despre mediu** – *Autoritatea de Meteorologie și Monitoring de Mediu* – o instituție publică nouă care se propune a fi creată prin reorganizarea Serviciului Hidrometeorlogic de Stat; * **de control** în domeniul mediului (controlul respectării legislației de mediu, a actelor permisive de mediu) – *Inspectoratul pentru Protecția Mediului;* * **de gestionare a resurselor naturale** – (gestionarea resurselor de apă, gestionarea fondului forestier și cinegetic) – instituțiile publice: *Administrația „Apele Moldovei”, Administrația „Pădurile Moldovei”,Administrația „Arii Naturale Protejate de Stat (*o instituție publică nouă care se propune a fi creată*)”.*  1. consolidarea capacităților instituționale ale Agenției de Mediu în vederea asigurării implementării funcțiilor noi delegate prin cadrul normativ aprobat după crearea acesteia (Legea nr. 108/2020 privind controlul riscurilor de accidente majore ce implică substanțe periculoase, Legea nr. 98/2022 privind calitatea aerului atmosferic, Legea nr. 227/2022 privind emisiile industriale, Legea nr. 152/2022 privind reglementarea și controlul organismelor modificate genetic ș.a) și în vederea extinderii acoperirii teritoriale (de la 2 la 7 direcții teritoriale). 2. concentrarea în cadrul Agenției de Mediu a tuturor funcțiilor de autorizare în domeniul mediului, a funcțiilor de reglementare a utilizării resurselor naturale și a celor minerale utile, de gestionare integrată a substanțelor chimice. 3. concentrarea în cadrul Autorității de Meteorologie și Monitoring de Mediu a funcțiilor de monitorizare și prognoză meteorologică, de monitoring integrat a calității și stării mediului, de gestionare a sistemului informațional integrat de mediu, realizate și de alte instituții de mediu. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul hotărârii de Guvern pentru modificarea Hotărârii Guvernului nr. 549/2018 cu privire la constituirea, organizarea și funcționarea Agenției de Mediu ***nu transpune*** în sine prevederile unor Directive, Regulamente sau Decizii UE, planificate pentru transpunere în Anexa XI la Capitolul 16 „Mediul Înconjurător”, din Acordul de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, ratificat prin Legea nr. 112/2014. |
| **4. Principalele prevederi ale proiectului şi evidențierea elementelor noi** |
| Proiectul hotărârii de Guvern pentru modificarea Hotărârii Guvernului nr. 549/2018 cu privire la constituirea, organizarea și funcționarea Agenției de Mediu conține prevederi referitor la următoarele aspecte principale:   1. reorganizarea Agenției de Mediu prin absorbția în cadrul acesteia a Agenției pentru Geologie și Resurse Minerale (AGRM). AGRM realizează la moment funcții similare cu Agenția de Mediu pentru un segment foarte îngust și anume:  * *eliberează în comun cu Ministerul Mediului acte permisive în domeniul utilizării resurselor minerale utile*, în timp ce Agenția de Mediu eliberează acte permisive în mai multe domenii: apă, aer, deșeuri, utilizare a florei și faunei etc, utilizează Ghișeul unic în acest sens, avînd digitalizate procesele de solicitare a acestor acte permisive și este relevant să preia și funcția în cauză. * *colectează date privind utilizarea subsolului de către agenții economici autorizați, stabilește rezervele de substanțe minerale utile și reglementează volumele care pot fi utilizate, crează fondul de date în domeniul subsolului,* în timp ce Agenția de Mediu, la fel, colectează date pe toate domeniile aflate în competență, stabilește limite pentru emisii, pentru utilizarea apelor a obiectelor regnului vegetal și animal. Prin urmare este relevant ca și componenta subsolului să fie integrată în sistemul de autorizare, de raportare, verificare și validare a datelor despre mediu și despre utilizarea resurselor naturale, gestionat de Agenția de Mediu.   Ținînd cont de cele expuse și de faptul că AGRM are un efectiv limită de doar 20 de unități (inclusiv funcții de suport), în proiect se propune absorbția AGRM de către Agenția de Mediu, prin crearea în cadrul Agenției de Mediu a unei direcții generale pe componenta resurselor minerale, care să asigure realizarea funcțiilor instituției absorbite.   1. al doilea aspect important al restructurării prevede investirea Agenției de Mediu cu o funcție de bază nouă privind gestionarea integrată a substanțelor chimice. Legea nr. 277/2018 privind substanțele chimice stabilește crearea unui sistem nou în RM privind reglementarea și controlul producerii, plasării pe piață, importului, exportului și utilizării substanțelor și amestecurilor chimice periculoase, condițiile de clasificare, etichetare și ambalare a substanțelor și amestecurilor chimice, crearea și menținerea unui registru al produselor chimice, procedura de autorizare a produselor chimice periculoase, obligațiile de raportare, dar și crearea unei autorități care să asigure punerea în aplicare a acestor reglementări. Ținînd cont că atribuțiile pe care autoritatea în cauză trebuie să le îndeplinească sunt similare cu cele ale Agenției de Mediu, în special în domeniul deșeurilor, s-a propus ca și domeniul substanțelor chimice să fie integrat în cadrul Agenției de Mediu, prin crearea unei Direcții generale pentru substanțele chimice. 2. un alt aspect important urmărit de proiect constă în preluarea de către Agenția de Mediu a funcțiilor de implementare a politicilor și de reglementare a limitelor de utilizare, în alte 2 domenii importante: domeniul utilizării apelor și domeniul utilizării fondului forestier și cinegetic, care la moment sunt realizate de Agenția „Apele Moldovei” și de Agenția „Moldsilva”. Aceste 2 agenții nu pot realiza 2 funcții concomitent: de protecție și administrare a resurselor naturale (apă, floră, faună) și de gestionare/economică (de exploatare a resurselor naturale în scop de a acumula profit), iar Agenția „Moldsilva” nu poate avea rol de fondator al întreprinderilor de stat pe care le are în subordine. E de menționat faptul că și în aceste 2 domenii, conform Regulamentului cu privire la organizarea şi funcţionarea Agenției de Mediu, aprobat prin HG nr. 549/2018, pct. 9, subpunctele 3) și 4) deja stabilesc pentru Agenția de Mediu unele funcții similare în domeniul protecției apelor și în domeniul protecției regnului vegetal și animal.   Prin urmare, și Agenția „Apele Moldovei” și Agenția „Moldsilva” vor fi reorganizate în instituții publice/administrații doar cu funcții de gestionare a resurselor de apă, corespunzător, a fondului forestier și cinegetic în baza unor statute de funcționare noi aprobate, iar funcțiile de implementare a politicilor, de reglementare se vor transfera către Agenția de Mediu.   1. următorul aspect al proiectului constă în crearea mai multor subdiviziuni teritoriale pentru Agenția de Mediu pentru a realiza 2 funcții ale acesteia legate de prestarea serviciilor calitative și cît mai aproape de beneficiar. La moment, Agenția de Mediu își are sedii în mun. Chișinău și alte 2 sedii desconcentrate în teritoriu în mun. Cahul și în mun. Bălți (cu 20 de unități în ambele). Acest lucru împovărează accesul populației din alte localități la serviciile Agenției (lucru demonstrat de un număr mare de plângeri și nemulțumiri expuse de populație în petiții sau în cadrul întrunirilor în teritoriu ale conducerii țării și a membrilor Guvernului cu populația și autoritățile locale), dar cel mai mult se resimte insuficiența structurilor teritoriale atunci, cînd Agenția de Mediu, în procesul de examinare a solicitărilor de eliberare a actelor permisive în diferite domenii nu are posibilități de a se deplasa la fața locului pentru a verifica corespunderea amplasamentelor sau tehnologiilor pentru care se solicită actul permisiv cu situația reală la fața locului, fiind nevoită să se adreseze inspecțiilor pentru protecția mediului (IPM) din teritoriu să examineze situația și să prezinte actul de control corespunzător. Acest lucru duce la implicarea IPM în sistemul de reglementare/autorizare, respectiv creșterea cheltuielilor de resurse ale IPM pentru alte scopuri decît cele prevăzute pentru activitățile de control ecologic planificat, și în final la ineficiența procesului de delimitare a atribuțiilor de reglementare și de control. Mai mult, informația din actul de inspectare este deseori incompletă pentru a putea lua decizia eliberării actului permisiv, iar termenul de eliberare se depășește enorm, ținînd cont de faptul că controalele necesită timp pentru organizare conform rigorilor Legii nr. 131/2012. În acest sens, Agenția de Mediu propune extinderea numărului de direcții teritoriale de la 2 la 3, pentru Bălți și Cahul a cîte 19 unități în fiecare și Chișinău 18 unități (în Bălți, Chișinău Cahul). Cîte 12 unități vor fi antrenate pentru îndeplinirea funcțiilor de servicii „front office” ale Ghișeului unic al Agenției de Mediu pentru solicitarea și eliberarea actelor permisive și pentru verificarea în teritoriul administrat, la fața locului a corespunderii situației expuse în actele depuse pentru solicitarea autorizațiilor cu situația reală, iar cîte 6 unități vor fi antrenate pentru reglementarea administrării fondului cinegetic la nivel teritorial. 2. un alt aspect important constă în transmiterea de la Agenția de Mediu către structura care va fi nou creată – Autoritatea de Meteorologie și Monitoring de Mediu, a funcțiilor de monitoring al calității mediului și a unităților de personal corespunzătoare (Laboratorul de referință de mediu (48 de unități) și laboratorul calitatea aerului Bălți (4 unități), urmare a necesității de delimitare a funcțiilor de autorizare de funcțiile de monitoring a calității mediului. Ca rezultat al transmiterii, efectivul limită al Agenției va reprezenta 72 unități. 3. proiectul mai prevede și crearea în cadrul Agenției de Mediu a unui Centru de instruire pentru mediu, din 5 unități, care are drept scop să asigure instruirile necesare pentru funcționarii Agenției de Mediu și a structurilor teritoriale, a altor autorități publice interesate și a mediului de afaceri privind implementarea legislației de mediu, privind modalitățile în care cerințele și obligațiunile părților implicate în implementarea legislației de mediu trebuie să fie respectate. Centrul va avea și sarcina de a atesta/evalua cunoștințele în materie de mediu a experților naționali care elaborează diferite rapoarte de mediu (rapoarte de evaluare a impactului de mediu, expertize, rapoarte a datelor de mediu etc.), de a atribui certificate de competență pe anumite domenii și de a crea și menține lista experților atestați pentru informarea publicului interesat. 4. și cel mai important aspect expus în proiect constă în consolidarea numărului de personal al Agenției de Mediu de la 72 de unități care vor rămâne după transmiterea Laboratorului de referință de Mediu, pînă la 189 unități necesare pentru ca Agenția să-și poată realiza funcțiile și sarcinile la un nivel minim, inclusiv cele care urmează să le preia de la AGRM, Agenția „Apele Moldovei” și Agenția „Moldsilva”, dar și cele care sunt stabilite în cadrul normativ nou aprobat după crearea Agenției de Mediu în anul 2018 (*Legea nr. 108/2020 privind controlul riscurilor de accidente majore ce implică substanțe periculoase, Legea nr. 98/2022 privind calitatea aerului atmosferic, Legea privind emisiile industriale, Legea nr. 152/2022 privind reglementarea și controlul organismelor modificate genetic, Legea nr. 43/2023 privind gazele fluorurate cu efect de seră (gaze F), Legea nr. 277/2018 privind substanțele chimice, actele normative noi cu privire la implementarea mecanismului de responsabilitate extinsă a producătorului pentru diferite fluxuri de deșeuri etc*.) prin care Agenția este investită cu o mulțime de funcții noi de autorizare, de inventariere, de evidență, de raportare în domeniul emisiilor industriale, inclusiv a emisiilor de gaze fluorurate cu efect de seră, în domeniul organismelor modificate genetic, în domeniul deșeurilor de ambalaje, baterii și acumulatori, anvelope și mașini uzate, uleiuri uzate etc, dar care nici unul din aceste acte nu a prevăzut alocare de unități suplimentare Agenției de Mediu pentru a asigura punerea în aplicare. Mai mult, în rezultatul activității pe parcursul 4 ani s-a resimțit lipsa unor direcții în cadrul Agenției de Mediu specializate exclusiv pe implementarea politicilor în domeniul deșeurilor și în domeniul protecției aerului și schimbărilor climatice, în pofida faptului că Agenția are o mulțime de funcții și responsabilități în aceste domenii. Prin urmare, pentru fiecare din aspectele reglementate de cadrul normativ existent și nou aprobat în domeniul mediului se propune crearea de subdiviziuni structurale specifice în cadrul Agenției de Mediu, care să asigure aplicarea funcțiilor și atribuțiilor stabilite în responsabilitatea acesteia.   Prin urmare, din cele 117 unități necesare suplimentar pentru activitatea eficientă a Agenției de Mediu, 20 vor fi absorbite de la AGRM, 27 de unități de funcții publice vor fi transferate de la Agenția „Moldsilva” în procesul de reorganizare a aceteia în Instituție Publică și 9 unități vor fi preluate de la Agenția „Apele Moldovei”, la fel în procesul de reorganizare în Instituție Publică.  Restul 61 de unități de funcții publice Agenția de Mediu solicită a fi alocate adițional pentru implementarea politicilor noi puse în ultima perioadă de timp în sarcina instituției , în special: 18 din aceste unități - pentru implementarea politicilor în domeniul reglementării plasării pe piață a substanțelor chimice, politică adoptată prin Legea nr. 277/2018, care nici pînă azi nu este pusă în aplicare din cauza lipsei instituției care să o realizeze; 34 de unități sunt necesare la nivel teritorial, pentru a dezvolta direcții teritoriale în alte 5 raioane ale țării, dat fiind faptul că la moment agenția are direcții doar în Cahul și Bălți, iar acest lucru a condiționat impedimente la procesul de asigurare a implementării cerințelor de mediu la nivel teritorial; și 9 unități sunt necesare pentru consolidarea direcțiilor în domeniul evaluării de mediu, autorizării integrate de mediu, deșeurilor și protecției aerului (cîte 2-3 unități suplimentare în aceste direcții).  Astfel, luînd în considerare toate aspectele de reorganizare și consolidare a capacităților menționate mai sus, se propune următoarea structură nouă pentru Agenția de Mediu:  Conducerea  - 4 Direcția financiar-administrativă  - 5  Direcția planificare, monitorizare, raportare - 5  Direcția evaluarea impactului de mediu - 10  Direcția autorizări de mediu - 10  Direcția verificarea conformității solicitărilor de acte permisive - 6  Direcția evaluarea riscurilor de mediu - 5  Direcția protecția naturii - 10  Direcția generală geologie și resurse minerale - 18  *Direcția acte permisive*  *Direcția geologică*  *Secția colectarea și evidența informațiilor privind subsolul*  Direcția protecția și reglementarea utilizării resurselor de apă - 5  Direcția protecția aerului și schimbări climatice - 8  Direcția deșeuri - 8  Direcția generală substanțe chimice - 18  *Direcția înregistrare substanțe chimice  Direcția autorizări, permise, notificări*  *Serviciul „Help Desck”*  Serviciul „front office” al Ghișeului unic al actelor permisive *(cu statut de direcție)- 6* Serviciul juridic - 3  Serviciul resurse umane - 2  Serviciul comunicare cu mass-media - 2  Serviciul managementul documentelor - 3  Centrul de instruire pentru mediu *(cu statut de direcție)-* 5             Subdiviziuni teritoriale – 56  ( *cîte 12 în fiecare subdiviziune, dintre care cîte 6 în serviciul cinegetic*)  Direcția teritorială Chișinău a Agenției de Mediu *(cu statut de direcție)*  *Serviciul cinegetic*  Direcția teritorială Bălți a Agenției de Mediu *(cu statut de direcție)*  *Serviciul cinegetic*  Direcția teritorială Cahul a Agenției de Mediu *(cu statut de direcție)*  *Serviciul cinegetic*  Structura a fost concepută astfel încît să fie acoperite funcțional toate **domeniile** puse în responsabilitatea Agenției de Mediu, și anume:  1) prevenirea poluării mediului (evaluarea impactului de mediu și autorizarea integrată de mediu);  2) protecția aerului atmosferic și schimbările climatice;  3) protecția și reglementarea utilizării resurselor de apă;  4) protecția și reglementarea utilizării resurselor minerale utile;  5) protecția și reglementarea utilizării fondului forestier, a obiectelor regnului animal și regnului vegetal, a resurselor biologice acvatice, a fondului cinegetic;  6) conservarea biodiversităţii și a habitatelor naturale;  7) managementul integrat al deșeurilor și al substanțelor chimice;  8) reglementarea utilizării organismelor modificate genetic.  **Funcțiile de bază** ale Agenției au fost modificate și ele și vor fi următoarele:  1) asigurarea implementării documentelor de politici publice și actelor normative aprobate în domeniile atribuite în competență la nivel național;  2) acordarea suportului tehnic Ministerului la fundamentarea proiectelor de documente de politici publice și de acte normative în domeniul protecției mediului;  3) realizarea evaluării strategice de mediu pentru documentele de politici și planificare de nivel local și a evaluării impactului asupra mediului pentru activitățile planificate, publice sau private care constau în executarea lucrărilor de construcții sau a altor instalații ori lucrări, precum și alte intervenții în mediul natural și asupra peisajului, inclusiv cele care implică exploatarea resurselor minerale;  4) reglementarea și autorizarea activităților cu impact asupra calității mediului și a celor de utilizare a resurselor naturale (inclusiv a resurselor minerale utile) cu eliberarea pentru persoanele fizice și juridice a actelor permisive, stabilite de actele normative ce reglementează domeniile menționate la punctul 7, precum și în Nomenclatorul actelor permisive, aprobat prin Legea nr. 160 din 22 iulie 2011 privind reglementarea prin autorizare a activității de întreprinzător;  5) organizarea și coordonarea proceselor de inventariere, evidență și raportare de către persoanele fizice și juridice a datelor despre activitățile cu impact asupra mediului desfășurate ca rezultat al reglementării și autorizării de mediu”;  6) organizarea instruirilor și acordarea asistenței tehnice pentru operatorii economici, instituții și organizații privind implementarea actelor normative de mediu în domeniile atribuite în competență”. |
| **5. Fundamentarea economico-financiară** |
| Implementarea prevederilor proiectului hotărîrii de Guvern cu privire la reorganizarea Agenției de Mediu va necesita alocarea resurselor financiare suplimentare de la bugetul de stat. Ținînd cont că proiectul prevede suplinirea numărului de personal al Agenției de Mediu are nevoie de o consolidare în mărime de 61 de unități (urmare a aprobării fiind supuse moratoriului și deblocarea treptată pe parcurs de 2 ani), care ar solicita bugetului de stat circa **9,129 milioane** lei suplimentar (dar nu alocarea acestuia la momentul aprobării ci treptat). Pe moment ce, conform prevederilor proiectului, 56 de unități vor fi preluate de la AGRM, Agenția „Moldsilva” și Agenția „Apele Moldovei”, bugetul planificat pentru întreținerea acestora va fi direcționat Agenției de Mediu.  De asemenea, din bugetul Agenției de Mediu se vor direcționa către Autoritatea pentru Meteorologie și Monitoring de Mediu mijloacele financiare corespunzătoare celor 52 de unități transmise acesteia.  Salariul de funcție pentru 1 unitate de specialist principal constituie – 7380 lei + sporul de performanță – 738 lei + adaos la salariu 1300 lei + sporul pentru grad – 250 lei, în total 9668 lei (lunar), iar pentru 61 de unități – 589748 lei (lunar).  Contribuțiile sociale lunare constituie – 171027 lei;  Deci în total 61 de funcții va costa lunar - 589748 lei, iar anual 9129299 lei.  În procesul remanierilor instituționale (fuzionare, transfer între instituții, schimbări de posturi în special cele ce vizează funcțiile de conducere) se va produce o eficientizare lunară de 51999,9 lei sau de 623998,8 anual. La efectuarea calculelor sa ținut cont de disponibilizarea personalului, astfel, - pentru 52 unități de personal (care urmează a fi trasferate la Autorității de Meteorologie și Monitoring de Mediu ) urmează a fi achitate 503 510 lei (concedii nefolosite),   * pentru 20 unități ale Agenției pentru Geologie și resurse Minerale 253 087 lei indemnizație la concedierea funcționarilor publici (15% în conformitate cu art. 42 al Legii nr. 158/2008) și 266 325 lei concedii neutilizate,   - pentru 9 unități ale Agenției „Apele Moldovei” 117 763 lei indemnizație la concedierea funcționarilor publici (15% în conformitate cu art. 42 al Legii nr. 158/2008) și 163 983 lei concedii neutilizate,  - pentru 27 unități ale Agenției „Moldsilva” 130 000 lei indemnizație la concedierea funcționarilor publici (15% în conformitate cu art. 42 al Legii nr. 158/2008) și 632 000 lei concedii neutilizate,  **Prin urmare, impactul asupra bugetului de stat, urmare a reorganizării Agenției de Mediu nu este întrucât funcțiile aprobate vor fi supuse moratoriului.**   |  |  |  | | --- | --- | --- | | NECESAR |  | 34162653,6 lei | | Disponibil conform schemei de încadrare la 01.01.2024 |  | 21850964,3 lei | | Diminuare (52 unități ce urmează a fi transferate către Administrația de Meteorologie și Monitoring de Mediu) |  | 7222844 lei | | Achitări disponibilizare |  | 503510 lei | | Majorare intern AGRM |  | 3486683 lei | | Majorare intern Agenția „Moldsilva” |  | 5933205 lei | | Majorare intern Agenția AAM |  | 1389271 lei | | Eficiența remanieri instituționale |  | 623988 lei | |  |  |  | | TOTAL IMPACT Financiar |  | 8604896,3 lei |   **Suplimentar pentru serviciile de întreținere a 21 de unități absorbite urmare a majorării de la AGRM la Agenția de Mediu suplimentar se vor transfera și bugetul în sumă de 967 400 lei (pentru servicii de întreținere). Astfel, pentru serviciile de întreținere a 27 de unități absorbite urmare a majorării de la Agenția „Moldsilva” la Agenția de Mediu suplimentar se vor transfera și bugetul în sumă de 1 117 000 lei (pentru servicii de întreținere).**  **Ținem să menționăm că ținând cont de prevederile Legii nr. 181/2014, Ministerul Mediului pe parcursul anului bugetar 2024 nu va solicita suplinirea bugetului cu surse suplimentare pentru noua structură propusă potrivit proiectului dat.**  **Suplimentar mijloacele financiare planificate și executate la AGRM la programul exploararea subsolului pentru activitatea dezvoltarea sectorului studierii, folosirii și protecției ssubsolului în sumă de 5 031 000 lei se vor transfera la Agenția de Mediu pentru realizarea activității date necesară domeniului, întrucât aceste mijloace financiare se execută pentru realizarea planului de acțiuni.** |
| **6. Modul de încorporare a actului în cadrul normativ în vigoare** |
| Elaborarea și promovarea spre aprobare a proiectului se încadrează în obiectivele din Programul de activitate al Guvernului „Moldova prosperă, sigură, europeană” – obiectivul *„Avansarea reformei administrației publice la nivel central și local”* și în capitolul 12. „Mediu” a Planului de acțiuni al Guvernului pentru anul 2023, aprobat prin Hotărîrea Guvernului nr. 90/2023 - acțiunea prioritară 12.26 *„Reformarea instituțiilor: Inspectoratul pentru Protecţia Mediului, Agenţia de Mediu, Agenţia „Apele Moldovei”, Serviciul Hidrometeorologic de Stat, Agenţia pentru Geologie şi Resurse Minerale”.*  Pentru punerea în aplicare a proiectului după aprobare va fi necesar de a opera un șir de modificări în majoritatea actelor normative de mediu în care sunt stabilite funcțiile și atribuțiile Agenției de Mediu, AGRM, Agenției „Moldsilva”, Agenției „Apele Moldovei” și Inspectoratului pentru Protecția Mediului.  În ceea ce privește faptul că AGRM va fi absorbită de Agenția de Mediu, modificările corespunzătoare deja sunt incluse în proiectul noului Cod al subsolului, care se elaborează la moment. De asemenea, vor fi necesare modificări în Legea apelor nr. 272/2011 și în cadrul normativ secundar de punere în aplicare a legii, care să prevadă delimitări clare de funcții și atribuții între Agenția de Mediu și Administrația „Apele Moldovei”. În ceea ce privește delimitarea funcțiilor între Agenția de Mediu și Administrația „Pădurile Moldovei” prevederile corespunzătoare vor fi incluse în proiectul Codului Silvic, aflat la moment în proces de promovare. Și în Legea nr. 277/2018 privind substanțele chimice la fel vor fi necesare modificări privind stabilirea Agenției de Mediu ca instituție responsabilă pentru managementul integrat al substanțelor chimice. La fel, vor fi modificate toate actele normative care reglementează procedurile de eliberare a actelor permisive, în vederea excluderii prevederilor cu privire la exercitarea de către Inspectoratul pentru Protecția Mediului a verificărilor în teren a informațiilor din cererile de eliberare a actelor permisive. Pentru Administrația „Apele Moldvei” și Administrația „Pădurile Moldovei” se vor elabora și aproba statutele de funcționare și organizare, iar Hotărîrile de Guvern nr. 882/2014 **pentru aprobarea Regulamentului privind organizarea şi funcţionarea Agenţiei „Apele Moldovei”, structurii şi efectivului-limită ale acesteia,**  nr. 150/2010 **pentru aprobarea Regulamentului privind organizarea şi funcţionarea Agenţiei „Moldsilva”, structurii şi  efectivului-limită ale aparatului central al acesteia și** nr. 485/2009 cu privire la aprobarea Regulamentului Agenției pentru Geologie și Resurse Minerale **vor fi abrogate.** |
| **7. Avizarea şi consultarea publică a proiectului** |
| În procesul de consultare și avizare a proiectului vor fi respectate reglementările pentru asigurarea transparenței decizionale, prevăzute de Legea nr. 239/2008 privind transparența în procesul decizional, Legea nr. 100/2017 cu privire la actele normative, Hotărârea Guvernului nr. 967/2016 cu privire la mecanismul de consultare publică cu societatea civilă în procesul decizional și Hotărârea Guvernului nr. 610/2018 pentru aprobarea Regulamentului Guvernului.  <https://particip.gov.md/ro/document/stages/anunt-privind-intentia-elaborarii-proiectului-hotararii-de-guvern-cu-privire-la-reorganizarea-agentiei-de-mediu-in-continuare-proiectul-a-fost-elaborat-de-ministerul-mediului-cu-suportul-autoritatilor-administrative-subordonate-agentia-de-mediu-agentia-pentru-geologie-si-resurse-minerale-agentia-apele-moldovei-agentia-moldsilva-inspectoratul-pentru-protectia-mediului/11136>  *(rezultatele se vor consemna ulterior)* |
| **8. Constatările expertizei anticorupție** |
| Proiectul urmează a fi supus expertizei anticorupție.  *(rezultatele se vor consemna ulterior)* |
| **9. Constatările expertizei de compatibilitate** |
| Proiectul nu va fi supus expertizei de compatibilitate, deoarece nu transpune prevederi ale legislației europene. |
| **10. Constatările expertizei juridice** |
| A fost reflectata în tabelul de sinteză. |
| **11. Constatările altor expertize** |
| A fost reflectat în tabelul de sinteză. |

**Ministru Sergiu LAZARENCU**